У 2008-2009 гадах былі праведзены даследаванні, якія паказалі: пад Навагрудкам знаходзіцца магутнае падземнае вадасховішча, вада якога ўвесь час падмывае муры замка, таму вежы не надта ўстойлівыя і могуць у любы момант абрынуцца. У 2012-м работы ў замку значна актывізаваліся і не спыняюцца па гэты час. Забіта 105 пáляў на 11 метраў кожная ў падмурак Касцельнай вежы, паміж імі створана маналітная бетонная падушка, частка вежы адноўлена.